ประจำเดือนไม่มา5เดือนแล้วค่ะ ตรวจตอนแรกขึ้นสองขีด แต่ก็ไม่ได้กังวลอะไร เพราะไม่มีอาการเหมือนคนท้องเลยค่ะ ไม่แพ้ท้อง ไม่อ้วกไม่อะไรเลยค่ะ จนเวลาผ่านมาประมาน5เดือน รู้สึกว่าพอกดไปตรงท้องน้อย มันแข็งๆ ละบางทีมันกระตุกเบาๆค่ะ อยากทราบว่าเกิดจากอะไรค่ะ เป็นอะไร เอ่อละที่สำคัญตกขาวเยอะมากเลยค่ะ เป็นก้อนสีขาวขุ่นๆ ตลอดทั้งวัน
สวัสดีค่ะ หากประจำเดือนไม่มานาน 5 เดือนดังกล่าว แล้วตรวจหาการตั้งครรภ์ พบขึ้น 2 ขีด ก็ต้องนึกถึงว่าเกิดการตั้งครรภ์เป็นอันดับแรกค่ะ แม้จะไม่มีอาการแพ้ท้องใดๆ ก็ตาม เนื่องจากในบางรายที่ตั้งครรภ์ อาจไม่แสดงอาการอะไรก็ได้ สำหรับอาการที่ท้องน้อยแข็งและมีการกระตุกเบาๆ อาจเป็นอาการของทารกในครรภ์ดิ้นก็ได้ค่ะ แนะนำให้ลองตรวจการตั้งครรภ์ดูอีกครั้ง หากยังคงตรวจพบขึ้น 2 ขีด แนะนำควรรีบไปฝากครรภ์โดยเร็วค่ะ แต่หากตรวจพบขึ้น 1 ขีด การที่ประจำเดือนขาดหายไป 5 เดือน ก็ควรไปพบแพทย์เพื่อหาสาเหตุเช่นกันค่ะสำหรับอาการตกขาว หากมีการตั้งครรภ์อยู่ สามารถพบการตกขาวปริมาณมากได้ หากตกขาวไม่มีลักษณะคล้ายหนอง ไม่มีกลิ่นเหม็นรุนแรง ไม่ได้มีเลือดปน ก็ถือว่าเป็นตกขาวที่ปกติค่ะ